

|  |
| --- |
| **Sykehusinnkjøp HF**  Organisasjonsnummer 916 879 067  Telefon +47 78 95 07 00  post@sykehusinnkjop.no  Sykehusinnkjøp HF, Postboks 40, 9811 Vadsø |
| **Konkurransebestemmelser**  Forenklet forespørsel etter lov om offentlige anskaffelser og forskrift om offentlige anskaffelser del I |
|  |
| CPAP maskiner til nyfødt intensiv, Haugesund sjukehus |

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Sykehusinnkjøp HF, divisjon vest er avtaleforvalter. For mer informasjon, se [www.sykehusinnkjop.no](http://www.sykehusinnkjop.no).

Sykehusinnkjøp HF gjennomfører anskaffelsen på vegne av Kunden. Kunden på denne avtalen er Helse Fonna HF.

## Anskaffelsens formål og omfang

Anskaffelsens formål er å skifte ut eksisterende utstyr.

Det ønskes tilbud på to stykk CPAP maskiner, inkludert BiPAP og O2 terapi, med opsjon på ytterligere to apparater.

Data fra utstyr skal leveres til elektronisk kurveløsning og tilbudt utstyr må kunne gjøre dette via Helse Vest sin løsning som per i dag er CapsuleTech SmartLinx.

Fukter og tralle til samtlige apparater skal tilbys som opsjon. I tillegg skal det tilbys opsjon på service og servicekurs.

Se Bilag 2 – Kravspesifikasjon og Bilag 1 – Prisskjema for nærmere beskrivelse.

## Avtaletype

Kjøpsavtale.

## Avtaleperiode

Det vil bli inngått kjøpsavtale med varighet så lenge utstyret er i bruk.

Opsjon på tilleggsutstyr skal ha en varighet på fire år etter inngått kontrakt.

Opsjon på service og servicekurs skal ha varighet så lenge utstyret er bruk av foretaket.

## Konkurransegrunnlaget

Konkurransegrunnlaget består av følgende dokumenter:

|  |  |
| --- | --- |
| Dokument | Navn |
| Dette dokumentet | Konkurransebestemmelser |
| Vedlegg 1 | Tilbudsbrev |
| Vedlegg 2 | Informasjon om tilbyder |
|  | Avtale |
| Bilag 1 | Prisskjema |
| Bilag 2 | Kravspesifikasjon |
| Bilag 3 | Leveringssteder |
| Bilag 4 | Særlige bestemmelser for utstyrskjøp |
| Bilag 5 | Krav til renhetsnivå |
| Bilag 6 | Oversikt over servicenivåer |
| Bilag 7 | Kontraktskrav til etisk handel |
| Bilag 8 | Personvernerklæring |
| Bilag 9 | Godkjenningsprotokoll for prøvedrift |
| Bilag 10 | Overtakelsesprotokoll |
| Bilag 11 | Endringsprotokoll |

## Viktige datoer

|  |  |
| --- | --- |
| Aktivitet | Tidspunkt |
| Frist for å levere tilbud | Se Mercell |
| Evaluering | Februar/mars |
| Tildelingsbeslutning og meddelelse til tilbyderne | Mars |
| Avtaleinngåelse | Mars/april |

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført i henhold til lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post [support@mercell.com](mailto:support@mercell.com) ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

Tilbudet krever elektronisk signatur ved levering. Elektronisk signatur kan Tilbyder skaffe på [www.commfides.com](http://www.commfides.com), [www.buypass.no](http://www.buypass.no) eller [www.bankid.no](http://www.bankid.no). Mercell støtter også signering med BankID på mobil, Buypass mobil samt Commfides Ansatt e-ID.

## Tilbudets utforming

Tilbudet skal leveres med filnavn i henhold til følgende struktur:

|  |  |
| --- | --- |
| Dokument | Navn |
| Vedlegg 1 | Tilbudsbrev [Word-format] |
| Vedlegg 2 | Informasjon om tilbyder [Word-format] |
| Bilag 1 | Prisskjema [Excel-format] |
| Bilag 2 | Kravspesifikasjon [Excel-format] |
| Bilag 3 | Krav til renhetsnivå [Word-format] |

## Alternative tilbud

Alternative tilbud aksepteres ikke.

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres ikke.

## Språk

Tilbudet skal være skrevet på norsk.

Brosjyrer, produktdatablad, mv. kan også leveres på engelsk med mindre annet er oppgitt i Bilag 2 – Kravspesifikasjon.

## Forbehold

Tilbyders eventuelle forbehold bes oppgitt i Vedlegg 1 – Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 5 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

## Vareprøver, demonstrasjon og utprøving

Evalueringen av utstyret vil bli foretatt på bakgrunn av innlevert utstyrsbeskrivelse, etterspurt dokumentasjon og annen etterspurt relevant informasjon som fremkommer av tilbudet. Oppdragsgiver forbeholder seg imidlertid retten til å be om å gjennomføre en utprøving av tilbudt utstyr.

Tilbyderen skal kunne stille til rådighet ett eksemplar av tilbudt produkt til utprøving hos Oppdragsgiver i inntil 2 uker på maksimalt 7 dagers varsel. Kun tilbydere som har en reell mulighet til å vinne konkurransen etter en foreløpig evaluering vil bli bedt om å stille produkter til rådighet for utprøving.

Oppdragsgiver vil i løpet av evalueringsperioden komme tilbake til tidspunkt for utprøvingen og om det er behov for tilstedeværelse/opplæring fra tilbyder i utprøvingsperioden.

# Kvalifikasjonskrav

For å kunne få sitt tilbud evaluert må leverandøren levere etterspurt dokumentasjon på at han oppfyller kvalifikasjonskravene sammen med tilbudet.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | Norske selskaper: Firmaattest  Utenlandske selskaper: Godtgjørelse på at selskapet er registrert i et faglig register i den staten der tilbyder er etablert. |
| Leverandøren skal ha tilstrekkelig økonomisk og finansiell kapasitet til å kunne gjennomføre kontraktsforpliktelsene.  Med tilstrekkelig økonomisk og finansiell kapasitet menes at Leverandøren oppfyller følgende krav:  Kredittrating lik A eller bedre, målt ut fra AAA Soliditets skala – eller tilsvarende score fra andre velrenommerte ratingselskap. | Oppdragsgiver vil vurdere Leverandørens oppfyllelse av kvalifikasjonskravet på følgende måter:   * Kredittvurderinger |

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom kostnad og kvalitet.

|  |  |  |
| --- | --- | --- |
| Tildelingskriterium | Vekt | Detaljer/evalueringsmetode |
| Totalkostnad | 50 % | Se Bilag 1 – Prisskjema for nærmere informasjon om hva som inngår i evalueringen av kostnad. Kostnad vil evalueres etter den forholdsmessige metoden. |
| Produkt | 40 % | Se Bilag 2 – Kravspesifikasjon, arkfane «Produkt» for nærmere informasjon om hva som inngår i evalueringen av dette tildelingskriteriet. Evaluering vil skje etter den forholdsmessige metoden. |
| Leverandørtjenester | 10 % | Se Bilag 2 – Kravspesifikasjon, arkfane «Leverandørtjenester» for nærmere informasjon om hva som inngår i evalueringen av dette tildelingskriteriet. Evaluering vil skje etter den forholdsmessige metoden. |

## Tildeling av kontrakt

Beslutning om tildeling av kontrakt vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.